El-vispen ble oppfunnet på begynnelsen av 1900-tallet og ble mye brukt i milkshake-barene som da var veldig populære i USA. Mange elektriske kjøkkenredskap kommer fra begynnelsen av 1900-tallet, noe som skyldes at elektrisitet ble tilgjengelig i vanlige husholdninger på slutten av 1800-tallet. Dette førte raskt til oppfinnelser som både elektrisk visp og elektrisk brødrister. De første elektriske husholdningsapparatene kunne være ganske farlige å bruke – el-sikkerheten var ikke det den er i dag. Men på begynnelsen av 1900-tallet ble produktene stadig tryggere.